CELEX: 62008CA0314
Language: mt
Date: 2009-11-19 00:00:00
Title: Kawża C-314/08: Sentenza tal-Qorti tal-Ġustizzja (It-Tielet Awla) tad- 19 ta’ Novembru 2009 (talba għal deċiżjoni preliminari tal-Wojewódzki Sąd Administracyjny — Ir-Repubblika ta’ Polonja) — Krzysztof Filipiak vs Dyrektor Izby Skarbowej w Poznaniu (Leġiżlazzjoni fil-qasam tat-taxxa fuq id-dħul — Dritt għal tnaqqis tal-bażi taxxabbli tal-kontribuzzjonijiet tas-sigurtà soċjali — Dritt għal tnaqqis tat-taxxa minħabba l-kontribuzzjonijiet tal-assigurazzjoni għall-mard mħallsa — Rifjut jekk il-kontribuzzjonijiet jitħallsu fi Stat Membru ieħor li mhuwiex l-Istat li jintaxxa — Kompatibbiltà mal-Artikoli 43 KE u 49 KE — Sentenza tal-qorti kostituzzjonali nazzjonali — Antikostituzzjonalità tad-dispożizzjonijiet nazzjonali — Differiment tat-telfa tal-effett vinkolanti tal-imsemmija dispożizzjonijiet — Supremazija tad-dritt Komunitarju — Rilevanza għall-qorti tar-rinviju)

30.1.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 24/9
            
         Sentenza tal-Qorti tal-Ġustizzja (It-Tielet Awla) tad-19 ta’ Novembru 2009 (talba għal deċiżjoni preliminari tal-Wojewódzki Sąd Administracyjny — Ir-Repubblika ta’ Polonja) — Krzysztof Filipiak vs Dyrektor Izby Skarbowej w Poznaniu
   (Kawża C-314/08) (1)
   
   (Leġiżlazzjoni fil-qasam tat-taxxa fuq id-dħul - Dritt għal tnaqqis tal-bażi taxxabbli tal-kontribuzzjonijiet tas-sigurtà soċjali - Dritt għal tnaqqis tat-taxxa minħabba l-kontribuzzjonijiet tal-assigurazzjoni għall-mard mħallsa - Rifjut jekk il-kontribuzzjonijiet jitħallsu fi Stat Membru ieħor li mhuwiex l-Istat li jintaxxa - Kompatibbiltà mal-Artikoli 43 KE u 49 KE - Sentenza tal-qorti kostituzzjonali nazzjonali - Antikostituzzjonalità tad-dispożizzjonijiet nazzjonali - Differiment tat-telfa tal-effett vinkolanti tal-imsemmija dispożizzjonijiet - Supremazija tad-dritt Komunitarju - Rilevanza għall-qorti tar-rinviju)
   2010/C 24/14
   Lingwa tal-kawża: Il-Pollakk
   
      Qorti tar-rinviju
   
   Wojewódzki Sąd Administracyjny
   
      Partijiet fil-kawża prinċipali
   
   
      Rikorrent: Krzysztof Filipiak
   
      Konvenut: Dyrektor Izby Skarbowej w Poznaniu
   
      Suġġett
   
   Talba għal deċiżjoni preliminari — Wojewódzki Sąd Administracyjny — Interpretazzjoni tal-Artikoli 10 u 43 tat-Trattat KE — Leġiżlazzjoni nazzjonali fil-qasam tat-taxxa fuq id-dħul li tillimita kemm it-tnaqqis tal-kontribuzzjonijiet tas-sigurtà soċjali mill-bażi taxxabbli kif ukoll it-tnaqqis tal-kontribuzzjonijiet tal-assigurazzjoni għall-mard mit-taxxa biss għal dawk il-kontribuzzjonijiet imħallsa fl-Istat Membru.
   
      Dispożittiv
   
   
               (1)
            
            
               L-Artikoli 43 KE u 49 KE jipprekludu liġi nazzjonali li permezz tagħha persuna taxxabbli residenti tista’ tikseb, minn naħa, li l-ammont tal-kontribuzzjonijiet tas-sigurtà soċjali mħallsa fis-sena fiskali jiġi mnaqqas mill-bażi ta’ stima u, min-naħa l-oħra, li t-taxxa fuq id-dħul li għandha tħallas tiġi mnaqqsa skont il-kontribuzzjonijiet tal-assigurazzjoni għall-mard mħallsa matul dan il-perijodu, unikament meta l-imsemmija kontribuzzjonijiet jitħallsu f’dan l-Istat Membru li jintaxxa, peress li tali vantaġġi ġew irrifjutati meta dawn il-kontribuzzjonijiet tħallsu fi Stat Membru ieħor, minkejja li dawn il-kontribuzzjonijiet ma tnaqqsux f’dan l-aħħar Stat Membru.
            
         
               (2)
            
            
               F’dawn iċ-ċirkustanzi, is-supremazija tad-dritt Komunitarju timponi fuq il-qorti nazzjonali l-applikazzjoni tad-dritt Komunitarju u li tħalli mhux applikati d-dispożizzjonijiet nazzjonali kuntrarji, indipendentement mis-sentenza tal-qorti kostituzzjonali nazzjonali li tkun iddeċidiet għad-differiment tat-telf tal-effett vinkolanti tal-istess dispożizzjonijiet, li jkunu ġġudikati antikostituzzjonali.
            
         
      (1)  ĠU C 247, 27.09.2008